MA – PE – DO
MA-lé  PE-tržalské  DO-brodružstvo na bicykloch
                                        Test pre všetkých, ktorí bývajú ale i nebývajú v Petržalke. 

Usporiadateľ: Športový klub VAZKA Bratislava a PUCOV ŠK Bratislava 

Základné pravidlá dobrodružstva:
Sú to orientačné preteky jednotlivcov (resp. viacčlennej hliadky - kategória rodičia s deťmi) na bicykloch (možno použiť akýkoľvek, odporúčame horské resp. trekingové). 
Počas vopred zvoleného časového limitu – 1,5 alebo 3 hodiny, majú pretekári úlohu získať čo najvyšší počet bodov tak, že navštívia čo najviac kontrolných stanovíšť (KS), podľa možnosti s čo najvyšším bodovým ohodnotením. Prechod cez KS musia potvrdiť do preukazu (v hliadke majú preukaz všetci jej členovia). Preukaz musí byť pripevnený na bicykli.   
Ideálnu trasu si určí každý pretekár sám podľa svojich síl, orientačných schopností, logického myslenia a obodovania jednotlivých KS. Bodové hodnotenie KS obdržia pretekári po odštartovaní, mapy so všetkými stanovišťami 30 minút pred štartom.  
Pri nedodržaní časového limitu sa z dosiahnutých bodov strhávajú za každú načatú minútu 2 body. Poradie sa stanoví podľa súčtu získaných bodov (po zrážke za prekročenie času a bonifikačnej koeficientovej úprave). Ak majú 2 alebo viacerí pretekári zhodný počet bodov, lepšie umiestnenie získava pretekár, ktorý dosiahol nižší čas (potreboval na zozbieranie príslušného počtu bodov menej času).

Dátum pretekov: 	23. 4. 2005 (sobota)

Centrum pretekov: 	reštaurácia PLÁŽ  na brehu Veľkého Draždiaka 
                                           ( vedľa Tenisovej akadémie ). 

Priestor pretekov: 	ulice Petržalky, cestičky a hrádza po pravej strane Dunaja, 
                             ostatné komunikácie väčšinou na juhovýchod od Petržalky

Kategórie:      		muži 			na  90 minút		
ženy 			na  90 minút
muži 			na 180 minút		
ženy 			na 180 minút
       	rodičia s deťmi 		na  90 minút

Prihlášky:  		do 18.4. 2005  elektronicky : kralova@vba.sk
                               	                         telefonicky  : 0908 140 128
Informácie:		Eva Králová - 0908 140 128

Štartovný poplatok: 	80.- Sk

Prezentácia:		9, 30 – 10, 30  v centre
                       		pri prezentácii podpíšete prehlásenie o vlastnom riziku počas pretekov,
uhradíte štartovný poplatok, obdržíte pretekársky preukaz, štartovné čísla 
na bicykel a pokyny.     
Zapožičiavame aj mapník na bicykel pre jednoduchšiu prácu s mapou. 
Požičovné za mapník je 20.- Sk / 1 kus.	

Výdaj máp s kontrolnými stanovišťami:  		10, 30
Pretekári získajú prehľad o veľkosti priestoru pretekov, už vopred si môžu premyslieť taktiku postupu navštevovania KS.

Štart pretekov:  	11, 00 - hromadný pre všetkých účastníkov
Po hromadnom odštartovaní bez bicyklov dostanú pretekári lístok s bodovými hodnotami jednotlivý KS, ktoré si zapíšu ku stanovištiam do mapy, potvrdia alebo upravia zamýšľanú taktiku zberania KS. Až potom si zoberú svoj bicykel a vydajú sa na trať. Hliadky musia počas celých pretekov jazdiť spolu.

Koeficienty:		zohľadňujú vek pretekárov			do 14 r.	1,65
									do 16 r.	1,50
									do 18 r.	1,20
									do 39 r.	1,00
									do 49 r.	1,30
									nad 50 r.	1,45
                
UPOZORNENIA:

1.  	Pretekár musí byť do 60 min po zvolenom limite v cieli, inak je diskvalifikovaný.
2. 	Cieľom musí prejsť každý pretekár a to aj v prípade, že má technické, resp. iné nepredvídané problémy.
3.	Počas pretekov sa jazdí po uliciach s premávkou, je treba jazdiť so zvýšenou pozornosťou a opatrnosťou. Každý pretekár jazdí na vlastnú zodpovednosť 
a vlastné riziko.               

riaditeľ pretekov :   Eva Králová
stavba trate         :    Marián Kazík
hlavný rozhodca :    Marián Kazík